મેલેરિયાનાં મચ્છર રાત્રે સક્રિય થાય છે. ખુલ્લી જગ્યામાં, મોટા ભાગે ગંદા પાણીમાં તેમની સંખ્યામાં અનેકગણો વધારો થાય છે. ડેન્ગ્યુનાં મચ્છરની સંખ્યા સ્વચ્છ પાણીમાં વધે છે. વ્યક્તિગત અસ્વચ્છતા અને આસપાસ સ્વચ્છતાનો અભાવ મુખ્ય પરિબળ છે. મેલેરિયાનાં વાઇરસ 4 પ્રકારનાં છે, જેનાં નામ છેઃ પી. ફાલ્સિપારમ, પી. મેલેરિયા, પી. ઓવલ, પી. વિવેક્સ. આપણાં દેશમાં પી. ફાસ્લીપારમ અને પી. વિવેક્સ મેલેરિયા વધારે જોવા મળે છે. ઉપરાંત જ્યારે લોકોને મેલેરિયા કે ડેન્ગ્યુ થાય છે, ત્યારે તેઓ શરૂઆતમાં વાઇરલ ઇન્ફેક્શન સમજીને તેની ઉપેક્ષા કરવાનું વલણ ધરાવે છે. જો દર્દી વહેલાસર ફક્ત એક ચિહ્નની ઓળખ પણ કરી શકે, તો મૃત્યુદરમાં નોંધપાત્ર ઘટાડો થઈ શકે છે. મેલેરિયાનાં કારણે થતાં મૃત્યુદરનું સૌથી સામાન્ય કારણ પી. ફાલ્સીપારમનું ઇન્ફેક્શન છે, કારણ કે તેનાથી સેરેબ્રલ મેલેરિયા થાય છે. આ પરિસ્થિતિ મેલેરિયાની સારવાર ન મળી હોય એવા કિસ્સાઓમાં કે સારવારમાં વિલંબ થયો હોય એવા કિસ્સામાં જોવા મળે છે.